Zoran Milanović

Zoran Milanović  es un politico de Croatia. Il nascet li 30-im de octobre 1966 in Zagreb e es desde li 18-im de decembre 2020 presidente de Croatia. Inter li 23-im de decembre 2011 e li 22-im de januar 2016 Zoran Milanović esset prim-ministre. Zoran Milanović esset membre del Socialdemocratic Partise de Croatia e desde su election quam presidente de Croatia il ne es plu membre de un political partise.

Personal e professional vive
Zoran Milanović studiat jurisprudentie in Zagreb e in Bruxelles. Pos su studies il comensat laborar in li ministerie por externi aferes de Croatia.

Zoran Milanović es maritat con Sanja Musić-Milanović e li cuple have du filios.

Political cariera
 1999 Zoran Milanović devenit membre del Socialdemocratic Partise de Croatia.
 2007-2016 Zoran Milanović esset presidente del Socialdemocratic Partise de Croatia.
 2011-2016 Zoran Milanović esset inter li 23-im de decembre 2011 e li 22-im de januar 2016 prim-ministre de Croatia.
 2020 Zoran Milanović esset electet quam presidente de Croatia.
 2024 Zoran Milanović anunciat que il va esser li candidate del Socialdemocratic Partise de Croatia por li oficie del prim-ministre in li electiones parlamentari del annu 2024, benque to es contra li constitution.
 2025 Zoran Milanović es reelectet quam presidente de Croatia in li duesim rond.

Politica 
Quam presidente de Croatia Zoran Milanović critica li suporte por Ukraina in li guerre contra Russia. Zoran Milanović emfasat que il vole que Croatia mantene bon relationes con Russia.

Categorie:Politicos de Croatia